Depués de 6 años nuna cooperativa agroecolóxica y formar una familia, cola llegada de la nuestra fía Dulia va casi 3 años, decidimos dar el saltu y mercamos una finca nel llugar de Monga (conceyu Nava) a finales del 2020 pa entamar un proyectu propiu de güerta ecolóxica de temporada y diversificada, qu'aprovecha les canales cortes de comercialización col envís d'humanizar les relaciones productora-consumidora.
Na primavera del 2021, la finca na que 40 años atrás coesistíen lúpulu y tabacu, volvía ver cómo de la so tierra medraben otres plantes y frutos. La Güerta Monga compónse de 1.200 m2 cubiertos repartíos en 4 ivernaderos de los que nesti branu yá coyimos los primeros tomates, pimientos o berenxenes y d'otros 6000m2 albentestate nos que punxemos coles, puerros, calabacinos... La superficie restante vien siendo mantenida por otres compañeres nueves nesta aventura: media docena d'oveyes xaldes, una yegua y dos burrines son les encargaes de les xeres de desbroce y abonáu.
Pero amás de la finca principal, La Güerta Monga ta formada por otres dos finques: La Vallina nel llugar de Sienra (conceyu Nava) que va tar dedicada a frutales y Socabanas nel llugar de Cabanas (conceyu Tinéu) na que tenemos el patateru, el cebolleru, 100 nozales y 40 pumares de mesa.
Creemos na venta directa ensin intermediarios como la primer midida pa dignificar la nuestra profesión, amás que nos presta pola vida pone-y cara a les persones que-y dan aire a esti proyectu. Tenemos dos víes de venta: nel mercáu de La Pola (Siero) tolos martes y la venta na finca.
Valoramos la venta en places municipales como una apuesta política que ye necesaria pa dar visibilización al campesináu y la necesidá d'ocupar los espacios públicos qu'a poquiñinos van arramplándonos. Y d'otra manera, préstanos tener un día de "puertes abiertes" nel que la xente venga a mercar la nuestra verdura, visitar la finca, preguntar y compartir. Ye por ello que necesitamos un espaciu nel que recibivos pero tamién nel qu'almacenar la producción o nel qu'abellugar la ferramienta y maquinaria.
#000018
Somos la primer xeneración que nun se crió nel campu. Ye por ello que sentimos la necesidá de facer xusticia coles nuestres families, toes elles campesines. Por eso la vuelta a la tierra, a los oríxenes, al oficiu de campesina, a los tiempos de la naturaleza, a reencontranos con ella y cola xente que valora lo que come, qu'aprecia'l nuestru trabayu y el llabor que facemos les persones que mantenemos el campu d'Asturies vivu.
#000023
Sustainably manage forests, combat desertification, halt and reverse land degradation, halt biodiversity loss
#000028
cucha un nozal y siéntate a esperar
#000032
Ocho temas de música de raíz que podrán ver la luz gracias a tu apoyo! 🔥 #AvivalaLumbre
#000039
De la producción de obra a la creación de una red de compañías emergentes.
#000042